CELEX: E2014J0001
Language: el
Date: 2014-09-24 00:00:00
Title: Απόφαση του Δικαστηρίου, της 24ης Σεπτεμβρίου 2014 , στην υπόθεση E-1/14 — Εποπτεύουσα Αρχή της ΕΖΕΣ κατά Ισλανδίας (Παράβαση υποχρεώσεων από συμβαλλόμενο μέρος — Παράλειψη εφαρμογής — Οδηγία 2006/38/EΚ περί επιβολής τελών στα βαρέα φορτηγά οχήματα που χρησιμοποιούν ορισμένα έργα υποδομής)

16.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 122/4
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 24ης Σεπτεμβρίου 2014
   στην υπόθεση E-1/14
   Εποπτεύουσα Αρχή της ΕΖΕΣ κατά Ισλανδίας
   (Παράβαση υποχρεώσεων από συμβαλλόμενο μέρος — Παράλειψη εφαρμογής — Οδηγία 2006/38/EΚ περί επιβολής τελών στα βαρέα φορτηγά οχήματα που χρησιμοποιούν ορισμένα έργα υποδομής)
   (2015/C 122/05)
   Στην υπόθεση E-1/14, Εποπτεύουσα Αρχή της ΕΖΕΣ κατά Ισλανδίας – ΠΡΟΣΦΥΓΗ προς το Δικαστήριο με αίτημα να αναγνωριστεί ότι, η Ισλανδία, παραλείποντας να θεσπίσει και/ή να κοινοποιήσει στην Εποπτεύουσα Αρχή της ΕΖΕΣ, εντός της ταχθείσας προθεσμίας, όλα τα αναγκαία μέτρα για την εφαρμογή της πράξης που αναφέρεται στο σημείο 18α του παραρτήματος XIII της Συμφωνίας για τον Ευρωπαϊκό Οικονομικό Χώρο, δηλαδή της οδηγίας 2006/38/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, για την τροποποίηση της οδηγίας 1999/62/ΕΚ περί επιβολής τελών στα βαρέα φορτηγά οχήματα που χρησιμοποιούν ορισμένα έργα υποδομής, όπως προσαρμόστηκε στη συμφωνία με το Πρωτόκολλο 1, παρέβη τις υποχρεώσεις που υπέχει βάσει της εν λόγω πράξης και του άρθρου 7 της συμφωνίας ΕΟΧ, το Δικαστήριο αποτελούμενο από τον Carl Baudenbacher, πρόεδρο, τον Per Christiansen (εισηγητή δικαστή) και τον Páll Hreinsson, δικαστές, εξέδωσε απόφαση στις 24 Σεπτεμβρίου 2014, το διατακτικό της οποίας έχει ως εξής:
   Το Δικαστήριο:
   
               1.
            
            
               Αναγνωρίζει ότι η Ισλανδία παρέβη τις υποχρεώσεις που υπέχει δυνάμει της πράξης που αναφέρεται στο σημείο 18α του παραρτήματος XIII της Συμφωνίας για τον Ευρωπαϊκό Οικονομικό Χώρο (οδηγία 2006/38/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, για την τροποποίηση της οδηγίας 1999/62/ΕΚ περί επιβολής τελών στα βαρέα φορτηγά οχήματα που χρησιμοποιούν ορισμένα έργα υποδομής), όπως προσαρμόστηκε στη συμφωνία με το Πρωτόκολλο 1, και δυνάμει του άρθρου 7 της συμφωνίας, παραλείποντας να θεσπίσει όλα τα αναγκαία για την εφαρμογή της πράξης μέτρα εντός της ταχθείσας προθεσμίας.
            
         
               2.
            
            
               Διατάσσει την Ισλανδία να καταβάλει τα δικαστικά έξοδα.